Kristoffer Weckström

Kristoffer Weckström (s. 26. toukokuuta 1983 Maarianhamina) on uransa lopettanut suomalainen jalkapalloilija. Hän oli pelipaikaltaan vasen laitalinkki.

Weckström edusti kasvattajaseuraansa IFK Mariehamnia Veikkausliigassa vuosina 2005–2007. Hän pelasi yhteensä 57 liigaottelua, tehden kolme maalia. Weckström on myös edustanut Englannin Valioliigassa pelannutta Derby Countya. Hän toimii nykyään IFK Mariehamnin fyysisenä valmentajana.

Weckström edusti Suomea kolmesti nuorten maajoukkueessa ja 26 kertaa poikamaajoukkueissa. Hänen nuorempi veljensä, Alexander Weckström on myös pelannut IFK Mariehamnissa.

Lähteet

Luokka:Suomalaiset jalkapalloilijat
Luokka:Ahvenanmaalaiset jalkapalloilijat
Luokka:Vuonna 1983 syntyneet
Luokka:Elävät henkilöt